pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ เร่งขนย้ายสารสไตรีนจากโรงงานหมิงตี้ ไปกำจัด ณ บริษัท อัคคีปราการฯ คาดแล้วเสร็จ 3 วันหรืออาจเร็วกว่าหากไม่มีปัญหาอุปสรรค
วันอาทิตย์ที่ 11 กรกฎาคม 2564
ก.อุตฯเร่งขนย้ายสารสไตรีนจากโรงงานหมิงตี้ไปกําจัดณบริษัทอัคคีปราการฯคาดแล้วเสร็จ3วันหรืออาจเร็วกว่าหากไม่มีปัญหาอุปสรรค
ก.อุตฯ โดยกรมโรงงานอุตสาหกรรมและสํานักงานอุตสาหกรรมจังหวัดสมุทรปราการ เร่งดําเนินการขนย้ายสารสไตรีน จากบริเวณโรงงานบริษัท หมิงตี้ เคมีคอล จํากัด ไปกําจัด ณ บริษัท อัคคีปราการ พื้นที่นิคมฯบางปู คาดแล้วเสร็จภายใน 3วันหรืออาจจะเร็วกว่าหากไม่มีปัญหาอุปสรรค
กระทรวงอุตสาหกรรมโดยกรมโรงงานอุตสาหกรรม และสํานักงานอุตสาหกรรมจังหวัดสมุทรปราการเร่งดําเนินการขนย้ายสารสไตรีนจากบริเวณโรงงานบริษัทหมิงตี้เคมีคอลจํากัดไปกําจัดณบริษัทอัคคีปราการพื้นที่นิคมฯบางปูคาดแล้วเสร็จภายใน3วัน หรืออาจจะเร็วกว่าหากไม่มีปัญหาอุปสรรคเช่นฝนตกเผยตัวเลขความเสียหายล่าสุดบ้านเรือนประชาชนเสียหายประมาณ750หลังรถยนต์เสียหายประมาณ124คัน
นายกอบชัยสังสิทธิสวัสดิ์ปลัดกระทรวงอุตสาหกรรมเปิดเผยว่าได้รับรายงานช่วงเช้าวันนี้(10ก.ค.64)จากทางอุตสาหกรรมจังหวัดสมุทรปราการที่ได้ดําเนินงานร่วมกับกรมโรงงานอุตสาหกรรมในการขนย้ายสารสไตรีนโมโนเมอร์ปริมาณ600ตันที่ยังคงค้างอยู่ในถังของบริษัทหมิงตี้เคมีคอลจํากัดจุดเกิดเหตุเพลิงไหม้โดยได้มีการเติมสารปรับสภาพให้อยู่ในสภาวะที่ปลอดภัยแล้วเพื่อนําไปกําจัดที่บริษัทอัคคีปราการจํากัดในนิคมอุตสาหกรรมบางปูโดยอยู่ห่างออกไปตามเส้นทางขนส่งเป็นระยะทางประมาณ20กิโลเมตรโดยได้เริ่มทําการขนถ่ายใส่รถขนถ่าย(Taker)จํานวน5คันซึ่งแต่ละคันสามารถบรรจุได้20ตันต่อคันและสามารถขนย้ายได้ประมาณ10-15เที่ยว/วันซึ่งรถขนส่งสารฯมีการติดตั้งวาล์วระบบอุปกรณ์ความปลอดภัยในการสูบส่งเข้าสู่แท็งค์บนรถขนส่งแล้วและเริ่มขนถ่ายคันแรกตั้งแต่เวลา10.30นและจะทยอยขนถ่ายจนครบคาดว่าจะแล้วเสร็จภายใน3วันหากไม่มีอุปสรรคเช่นกรณีฝนตกเป็นต้นโดยขณะที่ทําการขนย้ายได้มีเจ้าหน้าที่ตํารวจมาช่วยอํานวยความสะดวกด้วย
“การขนย้ายในช่วงเช้าที่ผ่านมาอยู่ในเกณฑ์ที่น่าพอใจเนื่องจากสภาพอากาศที่เอื้ออํานวยฝนไม่ตกและได้มีการปูแผ่นเหล็กป้องกันการทรุดตัวของเส้นทางการลําเลียงสําหรับรถTakerเพื่อทําการขนส่งสารสไตรีนโมโนเมอร์ได้เข้าไปยังจุดขนถ่ายขณะเดียวกันก็ได้มีการเตรียมความพร้อมด้านความปลอดภัยโดยการเตรียมรถดับเพลิงพร้อมวัสดุอุปกรณ์ประจําระวังเหตุ4คันพร้อมรถพยาบาลและผู้เชี่ยวชาญด้านสารเคมีเข้าควบคุมการขนถ่ายสารสไตรีนโมโนเมอร์ด้วย”ปลัดกระทรวงอุตสาหกรรมกล่าว
อย่างไรก็ตามจากการสํารวจความเสียหายล่าสุดโดยทางจังหวัดสมุทรปราการพบว่าตัวเลขล่าสุดที่เป็นความเสียหายต่อประชาชนมีบ้านเรือนเสียหายประมาณ750หลังรถยนต์เสียหายประมาณ124คัน ซึ่งความเสียหายที่เกิดขึ้นกระทรวงฯได้ให้โรงงานบริษัทหมิงตี้ฯเป็นผู้รับผิดชอบทั้งหมดทั้งนี้กระทรวงฯและจังหวัดสมุทรปราการได้ตั้งจุดรับข้อร้องทุกข์เพื่อรับเงินเยียวยา3แห่งได้แก่1.หน้าโรงงานหมิงตี้ฯ2. สถานีตํารวจบางแก้วและ3.สํานักงานอุตสาหกรรมจังหวัดสมุทรปราการ
ทั้งนี้นายอําเภอบางพลี(นายสมศักดิ์แก้วเสนา)ได้ประกาศประชาสัมพันธ์ให้ประชาชนที่พักอาศัยอยู่ในรัศมี1กิโลเมตรกลับเข้าสู่บ้านเรือนได้ตามปกติตั้งแต่เวลา17.00น.ของวันนี้(10กรกฎาคม2564)เป็นต้นไป
#ปลัดกระทรวงอุตสาหกรรม#กระทรวงอุตสาหกรรม#เร่งขนย้ายสารสไตรีนจากโรงงานหมิงตี้ไปกําจัด#บริษัทอัคคีปราการ
รัฐบาลไทย-ข่าวทำเนียบรัฐบาล-“ภูเก็ตแซนด์บ็อกซ์” คึกคัก! ยอดนักท่องเที่ยวสะสม 248,497 คน สร้างเม็ดเงินหมุนเวียนกว่า 32,600 ล้านบาท
วันพฤหัสบดีที่ 27 มกราคม 2565
“ภูเก็ตแซนด์บ็อกซ์” คึกคัก! ยอดนักท่องเที่ยวสะสม 248,497 คน สร้างเม็ดเงินหมุนเวียนกว่า 32,600 ล้านบาท
.....
จังหวัดภูเก็ต เผย จากนโยบายการเปิดประเทศของรัฐบาลด้วยโครงการ “ภูเก็ตแซนด์บ็อกซ์” ตั้งแต่วันที่ 1 ก.ค. 64 เป็นต้นมา ล่าสุดมียอดนักท่องเที่ยวเดินทางสะสม 248,497 คน กลุ่มประเทศหลัก คือ รัสเซีย เยอรมนี อังกฤษ สวีเดน ฝรั่งเศส สหรัฐอเมริกา โดยมีอัตราการเข้าพักเฉลี่ย 8 คืน/คน ค่าใช้จ่ายต่อทริป 55,000 บาท/คน สร้างรายได้ราว 13,762.56 ล้านบาท คิดเป็นเม็ดเงินหมุนเวียนในระบบเศรษฐกิจกว่า 32,617.26 ล้านบาท
.
สําหรับกลุ่มนักท่องเที่ยวชาวไทย เดือน ม.ค. 65 มียอดเดินทางมาท่องเที่ยวภูเก็ตแล้วกว่า 50,000 คน และหากสถานการณ์โควิด-19 ผ่อนคลายลง คาดว่าภายในสิ้นเดือน ม.ค. จะมีคนไทยมาเที่ยวภูเก็ตไม่ต่ํากว่า 80,000 - 100,000 คน ช่วยสร้างรายได้ให้ประชาชนและผู้ประกอบการในพื้นที่อย่างต่อเนื่อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกฯ ศบค. ยืนยันเจตนาควบคุมกลุ่มแรงงานเพื่อป้องกันการแพร่ระบาดของโรคในกลุ่มใหญ่ การดำเนินการซ่อมแซม ปลูกสร้างที่มีคนงานไม่มากและปฏิบัติตามมาตรการควบคุมโรคสามารถดำเนินการได้
วันอังคารที่ 29 มิถุนายน 2564
โฆษกฯ ศบค. ยืนยันเจตนาควบคุมกลุ่มแรงงานเพื่อป้องกันการแพร่ระบาดของโรคในกลุ่มใหญ่ การดําเนินการซ่อมแซม ปลูกสร้างที่มีคนงานไม่มากและปฏิบัติตามมาตรการควบคุมโรคสามารถดําเนินการได้
โฆษกฯ ศบค. ยืนยันเจตนาควบคุมกลุ่มแรงงานเพื่อป้องกันการแพร่ระบาดของโรคในกลุ่มใหญ่ การดําเนินการซ่อมแซม ปลูกสร้างที่มีคนงานไม่มากและปฏิบัติตามมาตรการควบคุมโรคสามารถดําเนินการได้
วันนี้ ( 29 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน โฆษกฯ ได้กล่าวย้ําถึงกรณีประเด็นคําถามเกี่ยวกับการก่อสร้าง ซึ่งหากมีการซ่อมแซม ปรับปรุงบ้าน และใช้คนงานไม่เกิน 20 คน ถือว่าทําได้
เจตนาของข้อกําหนดข้อที่ 2 ของข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) นั้น เป็นเจตนาในการควบคุมแรงงานที่เป็นกลุ่มก้อนใหญ่ และมีการเคลื่อนย้ายใน กทม. และปริมณฑล โดยเฉพาะใน กทม. ที่มี ทั้งสิ้น 575 แห่ง มีคนงานจํานวนหลายหมื่นคน จึงเป็นประเด็นที่มีความห่วงกังวล
ทั้งนี้ เพื่อไม่ให้กระทบการดําเนินชีวิตของประชาชน การซ่อมแซมหรือสร้างบ้านที่มีจํานวนคนงานไม่เกิน 20 คน ยังดําเนินต่อไปได้ อย่างไรก็ดี ข้อกําหนดที่ออกมานี้ การซ่อมแซมและสร้างบ้านบางแห่ง มีจํานวนคนงานมากกว่า 20 คน นั้น เลขา สมช. ในฐานะ ผอ. ศปก.ศบค. แจ้งว่าข้อกําหนดเหล่านี้มีเจตนาที่จะควบคุมในภาพใหญ่แต่ข้อสงสัยในรายจังหวัดขอให้คณะกรรมการควบคุมโรคติดต่อจังหวัดประเมินว่าสถานการณ์มีความเสี่ยงหรือไม่ และพิจารณาตัดสินใจได้ หากตรวจสอบและมั่นใจในการดูแล ไม่มีการเคลื่อนย้ายแรงงาน อาจพิจารณาอนุญาตดําเนินการได้ ทั้งนี้ ทาง ศบค. พยายามที่จะออกข้อกําหนดให้ครอบคลุม และขออภัยในความไม่สะดวกที่เกิดขึ้น ซึ่งจะนําไปปรับปรุงและปฏิบัติต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน มั่นใจ ศูนย์ฝึกและอบรมฯเอกชน จะช่วยลดจำนวนเยาวชนที่เดินหลงผิดได้เป็นจำนวนมาก
วันพุธที่ 29 ธันวาคม 2564
กระทรวงยุติธรรม โดยกรมพินิจและคุ้มครองเด็กและเยาวชน มั่นใจ ศูนย์ฝึกและอบรมฯเอกชน จะช่วยลดจํานวนเยาวชนที่เดินหลงผิดได้เป็นจํานวนมาก
กระทรวงยุติธรรม โดยกรมพินิจและคุ้มครองเด็กและเยาวชน มั่นใจ ศูนย์ฝึกและอบรมฯเอกชน จะช่วยลดจํานวนเยาวชนที่เดินหลงผิดได้เป็นจํานวนมาก ปลื้มผลตอบรับดีหลังจับมือกับ ซีพีออลล์ จัดโครงการฝึกวิชาชีพนําร่องรุ่นที่ 2 แล้ว ตามภารกิจคืนเด็กดีสู่สังคม
พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายลดจํานวนเด็กและเยาวชนที่กระทําผิดซ้ํา และต้องการเพิ่มประสิทธิภาพในการบําบัดแก้ไขฟื้นฟู พัฒนาพฤตินิสัยเด็กและเยาวชนที่พลาดหลงทําผิด รวมไปถึงการคุ้มครองสิทธิ สวัสดิภาพเด็กและเยาวชนขณะเข้าสู่กระบวนการยุติธรรม กรมพินิจฯจึงได้เร่งบูรณาการจับมือกับเครือข่ายภาคเอกชนที่มีศักยภาพความเป็นมืออาชีพ นําเด็กที่มีความพร้อมออกไปพัฒนาปรับเปลี่ยนนิสัย และเสริมสร้างทักษะชีวิตที่จําเป็น ผ่านโครงการนําร่องร่วมกับบริษัท ซีพีออลล์ จํากัด (มหาชน) โดยมีเด็กและเยาวชนรุ่นแรกเข้าฝึกงานกับร้านกาแฟ เบลลินี เบค แอนด์ บริว (Bellinee’s Bake and Brew @DJOP) จํานวน 5 คน ซึ่งทั้งหมดได้รับฝึกทักษะประกอบอาชีพและทักษะชีวิตจนสําเร็จเป็นที่น่าพอใจ ส่วนรุ่น 2 อีก 5 คน นั้นอยู่ระหว่างการเข้ารับการอบรมฝึกฝนเช่นกัน
พ.ต.ท.วรรณพงษ์ เผยอีกว่า การดําเนินโครงการดังกล่าวเป็นจุดเริ่มต้นของแนวทางการตั้งศูนย์ฝึกและอบรมฯเอกชน สถานศึกษา สถานฝึกและอบรม และสถานแนะนําทางจิต ที่จะมีขึ้นในอนาคตซึ่งไม่ได้มีไว้คุมขังอย่างแน่นอน เราทําไว้เพื่อเป็นมาตรการทางเลือกให้กับเยาวชนที่กระทําผิดได้ปรับปรุงและเปลี่ยนนิสัยตนเองกับหน่วยงานที่มีความพร้อม ตามภารกิจคืนเด็กดีสู่สังคมของกรมพินิจฯ ผมมั่นใจว่ากระบวนการทางยุติธรรมที่เราได้ดําเนินการจะช่วยลดการกระทําผิดซ้ําของเด็กลงเรื่อย ๆ ซึ่งเป็นการสร้างสังคมแห่งการให้โอกาสอย่างแท้จริง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำท่องเที่ยวปีใหม่ปลอดภัย วอนทุกคนปฏิบัติตามมาตรการด้านสาธารณสุข และ COVID Free Setting ป้องกันตนเองสูงสุดจากโอมิครอน ขอความร่วมมือ WFH 1 สัปดาห์หลังปีใหม่
วันพุธที่ 29 ธันวาคม 2564
โฆษกรัฐบาลเผย นายกฯ ย้ําท่องเที่ยวปีใหม่ปลอดภัย วอนทุกคนปฏิบัติตามมาตรการด้านสาธารณสุข และ COVID Free Setting ป้องกันตนเองสูงสุดจากโอมิครอน ขอความร่วมมือ WFH 1 สัปดาห์หลังปีใหม่
โฆษกรัฐบาลเผย นายกฯ ย้ําท่องเที่ยวปีใหม่ปลอดภัย วอนทุกคนปฏิบัติตามมาตรการด้านสาธารณสุข และ COVID Free Setting ป้องกันตนเองสูงสุดจากโอมิครอน ขอความร่วมมือ WFH 1 สัปดาห์หลังปีใหม่
วันที่ 29 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนเดินทางกลับภูมิลําเนาและท่องเที่ยวในช่วงเทศกาลปีใหม่ ย้ําผู้ขับขี่รถยนต์ ยานพาหนะต่าง ๆ เคารพและปฏิบัติตามกฎจราจร รวมทั้งงดดื่มเครื่องดื่มแอลกอฮอลล์ระหว่างขับขี่ยานพาหนะหรือกรณีเมาไม่ควรขับรถ ขอให้มีน้ําใจเอื้อเฟื้อแบ่งปันซึ่งกันและกัน เพื่อให้การเดินทางไปสู่ที่หมายอย่างปลอดภัยเพื่อจะได้ร่วมฉลองปีใหม่อยู่กับครอบครัวและญาติพี่น้องอย่างมีความสุข ย้ําทุกฝ่ายต้องป้องกันการติดเชื้อโรคโควิด-19 ขั้นสูงสุด ด้วยการปฏิบัติตามมาตรการด้านสาธารณสุขแบบครอบจักรวาล Universal Prevention และให้สถานประกอบกิจการและร้านอาหารต่าง ๆ เข้มงวดในการปฏิบัติตาม COVID Free Setting รวมทั้งการฉีดวัคชีนให้ครบตามเกณฑ์ที่กําหนดอย่างน้อย 2 เข็ม แม้ในภาพรวมของประเทศไทยเริ่มดีขึ้นแล้ว แต่ก็พบว่ามีผู้ติดเชื้อจากโควิดสายพันธุ์โอมิครอนเพิ่มขึ้น
อย่างไรก็ตามหลังเดินทางกลับจากการไปท่องเที่ยวหรือกลับภูมิลําเนาในช่วงวันหยุดยาวปีใหม่แล้วก็ขอความร่วมมือให้ทํางานจากบ้าน (Work from Home) เป็นเวลา 1 สัปดาห์ เพื่อสกัดการแพร่ระบาดของโรคโควิด-19 และสายพันธ์และโอมิครอน โดยล่าสุด สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (29 ธันวาคม 2564) พบผู้ติดเชื้อเพิ่ม 2,575 ราย รวมยอดติดเชื้อสะสม 2,188,424 ราย และมีผู้ป่วยกําลังรักษา 33,502 ราย ขณะที่หายป่วยเพิ่ม 2,695 ราย ทําให้ตัวเลขรวมหายป่วยสะสมอยู่ที่ 2,134,712 ราย และเสียชีวิตเพิ่ม 17 ราย ส่วนจํานวนการได้รับวัคซีนสะสม รวม 103,808,357 โดสแล้ว ใน 77 จังหวัด
รัฐบาลไทย-ข่าวทำเนียบรัฐบาล-รมช.ประภัตร เชื่อมีปัจจัยอื่นแทรกซ้อนทำหมูราคาแพง นอกเหนือจากต้นทุนสูง และการเกิดโรคระบาด ASF
วันเสาร์ที่ 15 มกราคม 2565
รมช.ประภัตร เชื่อมีปัจจัยอื่นแทรกซ้อนทําหมูราคาแพง นอกเหนือจากต้นทุนสูง และการเกิดโรคระบาด ASF
รมช.ประภัตร เชื่อมีปัจจัยอื่นแทรกซ้อนทําหมูราคาแพง นอกเหนือจากต้นทุนสูง และการเกิดโรคระบาด ASF พร้อมตั้งวอร์รูมทั่วประเทศ ควบคุมป้องกันโรคอย่างเข้มข้น
นายประภัตร โพธสุธน เปิดเผยว่า จากกรณีที่มีกระแสข่าวว่าต้นเหตุที่ราคาเนื้อสุกรมีราคาแพงขึ้นนั้น เกิดจากการเกิดการระบาดของโรคอหิวาต์แอฟริกาในสุกร (ASF) จึงขอชี้แจงว่า จากการตรวจสอบข้อมูลพบว่า ตั้งแต่ปี 2564 มีลูกสุกรเข้าคอกเลี้ยงเฉลี่ยราว 350,000 ตัว ซึ่งปัจจุบันปริมาณลูกสุกรเข้าเลี้ยงก็ยังคงมีตัวเลขใกล้เคียงกัน อีกทั้งยังมีจํานวนสุกรที่เข้าโรงเชือดที่มีปริมาณคงที่มาโดยตลอด จึงเป็นที่น่าสนใจว่าเหตุใดราคาเนื้อสุกรจึงมีราคาแพงขึ้น โดยหนึ่งในปัจจัยสําคัญอาจมาจากการกักตุนสินค้าในช่วงเดือนพฤศจิกายน - ธันวาคม 2564 ที่ผ่านมา ซึ่งเป็นฤดูกาลท่องเที่ยว จึงได้ประสานงานร่วมกับกระทรวงพาณิชย์ในการตรวจสอบข้อเท็จจริงดังกล่าว เพื่อดําเนินการในส่วนที่เกี่ยวข้องต่อไป
อย่างไรก็ตาม กรณีการพบการระบาดของโรค ASF นั้น กรมปศุสัตว์จะจัดตั้งวอร์รูมขึ้นทั่วประเทศ เพื่อสแกนพื้นที่เสี่ยงในการเกิดโรคระบาด ASF พร้อมเข้าช่วยเหลือผู้เลี้ยงสุกร โดยเฉพาะรายเล็กและรายย่อย ในการยกระดับมาตรการควบคุมป้องกันโรคอย่างเข้มข้น ซึ่งการดําเนินการในครั้งนี้จะมีอาสาปศุสัตว์เข้ามาเป็นส่วนสําคัญในการช่วยเหลือการปฏิบัติงานของเจ้าหน้าที่
"ขอยืนยันว่าหากตรวจพบการเกิดโรค ASF กระทรวงเกษตรฯ โดยกรมปศุสัตว์ จะเร่งเข้าควบคุมโรคโดยทันที ภายใต้มาตรการต่าง ๆ อย่างรัดกุม และจํากัดวงเพื่อให้เกิดผลกระทบต่อเกษตรกรน้อยที่สุด" นายประภัตร กล่าว
รัฐบาลไทย-ข่าวทำเนียบรัฐบาล-รองปลัด วธ. เป็นประธานในพิธีเปิดการอบรมเชิงปฏิบัติการ หลักสูตรการสร้างและขยายเครือข่ายเฝ้าระวังทางวัฒนธรรมผ่านสื่อสังคมออนไลน์ ภายใต้โครงการสร้างภูมิคุ้มกันทางสังคม ประจำ
วันศุกร์ที่ 25 มิถุนายน 2564
รองปลัด วธ. เป็นประธานในพิธีเปิดการอบรมเชิงปฏิบัติการ หลักสูตรการสร้างและขยายเครือข่ายเฝ้าระวังทางวัฒนธรรมผ่านสื่อสังคมออนไลน์ ภายใต้โครงการสร้างภูมิคุ้มกันทางสังคม ประจํา
พิธีเปิดการอบรมเชิงปฏิบัติการ หลักสูตรการสร้างและขยายเครือข่ายเฝ้าระวังทางวัฒนธรรมผ่านสื่อสังคมออนไลน์ ภายใต้โครงการสร้างภูมิคุ้มกันทางสังคม ประจําปีงบประมาณ พ.ศ. ๒๕๖๔ : การขับเคลื่อนกิจกรรมวัฒนธรรมสร้างสรรค์ในรูปแบบออนไลน์ โดยเป็นการอบรมผ่านระบบ Zoom
วันที่ ๒๕ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นายประสพ เรียงเงิน รองปลัดกระทรวงวัฒนธรรม เป็นประธานในพิธีเปิดการอบรมเชิงปฏิบัติการ หลักสูตรการสร้างและขยายเครือข่ายเฝ้าระวังทางวัฒนธรรมผ่านสื่อสังคมออนไลน์ ภายใต้โครงการสร้างภูมิคุ้มกันทางสังคม ประจําปีงบประมาณ พ.ศ. ๒๕๖๔ : การขับเคลื่อนกิจกรรมวัฒนธรรมสร้างสรรค์ในรูปแบบออนไลน์ โดยเป็นการอบรมผ่านระบบ Zoom ไปยังห้องประชุมสํานักงานวัฒนธรรมจังหวัดทั่วประเทศ มีนางจริญญา จักรกาย ผู้อํานวยการกองเฝ้าระวังทางวัฒนธรรม วัฒนธรรมจังหวัด วิทยากร คณะครูอาจารย์ นักเรียน นักศึกษา และเจ้าหน้าที่ที่เกี่ยวข้องเข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงใยสังคม/เยาวชน ย้ำการขายกัญชา ต้องมีใบอนุญาตอย่างถูกต้อง สั่งการส่วนราชการเร่งสร้างความรู้ ชี้คุณและโทษ ฝากผู้ปกครองช่วยสอดส่องบุตรหลาน
วันพฤหัสบดีที่ 30 มิถุนายน 2565
โฆษกรัฐบาลเผย "นายกฯ" ห่วงใยสังคม/เยาวชน ย้ําการขายกัญชา ต้องมีใบอนุญาตอย่างถูกต้อง  สั่งการส่วนราชการเร่งสร้างความรู้  ชี้คุณและโทษ ฝากผู้ปกครองช่วยสอดส่องบุตรหลาน
โฆษกรัฐบาลเผย "นายกฯ" ห่วงใยสังคม/เยาวชน ย้ําการขายกัญชา ต้องมีใบอนุญาตอย่างถูกต้อง  สั่งการส่วนราชการเร่งสร้างความรู้  ชี้คุณและโทษ ฝากผู้ปกครองช่วยสอดส่องบุตรหลาน
วันที่ 30 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยกรณีที่มีการขายกัญชาอย่างเปิดเผยในหลายๆ พื้นที่ หวั่นกระทบต่อภาพลักษณ์การท่องเที่ยว และการเข้าถึงกัญชาของวัยรุ่น โดยเฉพาะในกลุ่มเยาวชน สั่งการให้เจ้าหน้าที่ภาครัฐที่เกี่ยวข้องเร่งลงพื้นที่ตรวจสอบ พร้อมกับให้คําแนะนําผู้ขายให้ปฏิบัติตามกฎหมายอย่างถูกต้อง ถึงแม้กฎหมายจะปลดล็อกกัญชาไม่มีผิดกฎหมายแล้วก็ตาม ขอให้คํานึงถึงความเหมาะสมตามบริบทของประเทศไทยด้วย
โฆษกประจําสํานักนายกรัฐมนตรีกล่าวเพิ่มเติมว่า นายกรัฐมนตรีฝากไปถึงผู้ปกครองและส่วนราชการเร่งสร้างความรู้ ความเข้าใจที่ถูกต้องให้กับบุตรหลาน และเยาวชน ให้มีความรู้เกี่ยวกับคุณและโทษของกัญชา พร้อมกับย้ําว่า นโยบายภาครัฐ คือการใช้กัญชาเพื่อสุขภาพหรือใช้ทางการแพทย์เท่านั้น ไม่แนะนําให้ใช้เพื่อสันทนาการ โดยเฉพาะในกลุ่มของเยาวชนไม่ควรนําไปใช้
"การจําหน่ายกัญชา ต้องขอนุญาตให้ถูกต้อง ตามขั้นตอน โดยการใช้เพื่อสันทนาการมีความผิดตามกฎหมาย และจะถูกดําเนินคดีอย่างเคร่งครัด ขอให้ประชาชนช่วยกันสอดส่อง หากพบการลักลอบขายหรือดําเนินการเกี่ยวกับกัญชา ที่นอกเหนือกฎหมายกําหนดขอให้แจ้งเบาะแสกับส่วนราชการที่ใกล้เคียง หรือแจ้งมายัง ศูนย์รับเรื่องร้องทุกข์ของรัฐบาล 1111” นายธนกรฯ กล่าว
รัฐบาลไทย-ข่าวทำเนียบรัฐบาล-นายกฯ ติดตามสถานการณ์โรคฝีดาษวานรอย่างใกล้ชิด สั่งการทุกหน่วยงานร่วมกันป้องกันและควบคุมอย่างเข้มงวด มั่นใจในการทำงานของหน่วยงานที่เกี่ยวข้อง
วันอังคารที่ 9 สิงหาคม 2565
นายกฯ ติดตามสถานการณ์โรคฝีดาษวานรอย่างใกล้ชิด สั่งการทุกหน่วยงานร่วมกันป้องกันและควบคุมอย่างเข้มงวด มั่นใจในการทํางานของหน่วยงานที่เกี่ยวข้อง
นายกฯ ติดตามสถานการณ์โรคฝีดาษวานรอย่างใกล้ชิด สั่งการทุกหน่วยงานร่วมกันป้องกันและควบคุมอย่างเข้มงวด มั่นใจในการทํางานของหน่วยงานที่เกี่ยวข้อง พร้อมเผยความคืบหน้าการหาวัคซีนฯ คาดเข้าไทยปลายเดือนสิงหาคมนี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการจัดหาวัคซีนโรคฝีดาษวานร (ฝีดาษลิง) โดยขณะนี้ กระทรวงสาธารณสุขได้สั่งจองวัคซีนป้องกันฝีดาษไปแล้ว และคาดว่าจะสามารถนําเข้ามาได้ประมาณปลายเดือนสิงหาคม 2565 ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์โรคฝีดาษวานรอย่างใกล้ชิด และสั่งการหน่วยงานที่เกี่ยวข้องหาแนวทางป้องกันและควบคุมโรคฝีดาษวานรไม่ให้เกิดการแพร่ระบาดในวงกว้าง แม้สถานการณ์ยังไม่รุนแรง แต่ต้องเฝ้าระวังอย่างใกล้ชิดและรอบคอบ
โฆษกประจําสํานักนายกรัฐมนตรี กล่าวเพิ่มเติมว่า ปัจจุบันมีการพัฒนาวัคซีนฯ แล้ว แต่ยังคงต้องติดตามข้อมูลผลข้างเคียงและประสิทธิภาพของวัคซีนเมื่อใช้จริงในประชากร โดยองค์การอนามัยโลก (WHO) แนะนําให้ใช้วัคซีนป้องกันโรคในกลุ่มที่จําเป็น เช่น บุคลากรทางการแพทย์ด่านหน้า ทั้งนี้ จากข้อมูลของกระทรวงสาธารณสุข ระบุว่าคณะอนุกรรมการสร้างเสริมภูมิคุ้มกันโรค ได้กําหนดกลุ่มเป้าหมายที่จะรับวัคซีนฯ เบื้องต้น 2 กลุ่ม ได้แก่ 1.กลุ่มก่อนการสัมผัสเชื้อ (Pre-exposure) ได้แก่ กลุ่มบุคลากรทางการแพทย์ที่มีความเสี่ยงติดเชื้อ และ 2.กลุ่มเสี่ยงหลังสัมผัสโรคไม่เกิน 14 วัน (Post-exposure) ซึ่งหากฉีดเร็วจะมีโอกาสป้องกันการติดเชื้อเพิ่มขึ้น
นอกจากนี้ ศูนย์จีโนมทางการแพทย์ คณะแพทยศาสตร์ โรงพยาบาลรามาธิบดี เผยข้อมูลอัตราการแพร่ระบาดของไวรัสฝีดาษวานร (RO) ซึ่งกรณีฝีดาษลิง 2022 มีค่า RO ประมาณ 1 – 2 ซึ่งหมายความว่า ผู้ติดเชื้อไวรัสฝีดาษวานรสามารถแพร่เชื้อไปยังผู้อื่นได้เพียง 1-2 คน ทําให้คาดคะเนว่าจะสามารถควบคุมการระบาดของโรคฝีดาษวานรได้ไม่ยาก เมื่อเทียบกับค่า RO ของไวรัสโควิด-19 สายพันธุ์ย่อย Omicron BA.1 มีค่า RO อยู่ที่ 8.2 และ Omicron BA.2 อยู่ที่ 12
สําหรับสถานการณ์ในประเทศไทย พบผู้ป่วยยืนยันโรคฝีดาษวานร จํานวน 4 ราย เป็นชาวต่างชาติ 2 ราย และชาวไทย 2 ราย โดยจากการเฝ้าระวังติดตามอาการพบว่าอาการป่วยไม่รุนแรง แม้ยังไม่มียารักษาเฉพาะ แต่โรคนี้สามารถหายได้เองในระยะ 2 – 4 สัปดาห์ โดยให้ยารักษาตามอาการ และไม่ได้ติดต่อกันได้ง่าย ความเสี่ยงที่จะติดโรคนั้น ส่วนใหญ่มาจากการสัมผัสรอยโรคผิวหนัง หรือสัมผัสใกล้ชิดมาก ๆ กับผู้ป่วย
“นายกรัฐมนตรีห่วงใยสถานการณ์โรคฝีดาษวานรในประเทศไทย โดยได้สั่งการหน่วยงานที่เกี่ยวข้องเฝ้าระวังและติดตามสถานการณ์อย่างใกล้ชิด ตลอดจนเน้นย้ําการป้องกันตนเอง โดยการปฏิบัติตามมาตรการทางสาธารณสุขอย่างเคร่งครัด หลีกเลี่ยงการสัมผัสใกล้ชิดกับผู้ป่วย ไม่ใช้สิ่งของร่วมกับผู้อื่น ล้างมือบ่อย ๆ และหากสงสัยว่ามีอาการเข้าข่ายโรคฝีดาษวานร สามารถติดต่อสถานพยาบาลใกล้บ้านเพื่อรับการตรวจหาเชื้อและวินิจฉัยโรค หรือสอบถามข้อมูลเพิ่มเติมได้ที่สายด่วน กรมควบคุมโรค 1422 รวมทั้งติดตามข่าวสารจากหน่วยงานรัฐ และแหล่งข่าวที่น่าเชื่อถือ” นายธนกรฯ กล่าว
รัฐบาลไทย-ข่าวทำเนียบรัฐบาล-บขส. ย้ำยังเปิดให้บริการตามปกติ พร้อมเดินหน้าเอาผิดผู้แชร์ข่าวปลอม “บขส. หยุดวิ่งรถ ทุกเส้นทางทั่วประเทศ”
วันอังคารที่ 23 พฤศจิกายน 2564
บขส. ย้ํายังเปิดให้บริการตามปกติ พร้อมเดินหน้าเอาผิดผู้แชร์ข่าวปลอม “บขส. หยุดวิ่งรถ ทุกเส้นทางทั่วประเทศ”
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่มีสื่อโซเชียลมีเดียแชร์ข่าว บขส. หยุดวิ่งรถทุกเส้นทางทั่วประเทศ เริ่มวันพรุ่งนี้ (23 พฤศจิกายน 2564) นั้น บขส. ขอแจ้งว่า ข่าวดังกล่าวเป็น “ข่าวปลอม” บขส. ยังเปิดให้บริการเดินรถตามปกติ ผู้โดยสารสามารถจองตั๋วเดินทางผ่านช่องทางต่าง ๆ ของ บขส. อาทิ Application E-Ticket, website บขส. www.transport.co.th และเคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
ทั้งนี้ บขส. ได้มอบหมายให้ฝ่ายกฎหมาย เข้าแจ้งความดําเนินคดีกับผู้ที่แชร์ข่าวปลอม เนื่องจากมีการนําข้อมูลเท็จ หรือข่าวปลอม ไปเผยแพร่สร้างความเสียหายให้กับองค์กร รวมทั้งสร้างความสับสนให้แก่ประชาชนผู้ใช้บริการเป็นวงกว้าง
รัฐบาลไทย-ข่าวทำเนียบรัฐบาล-ธ.ก.ส. เดินหน้าแก้ไขปัญหาหนี้ภาคครัวเรือนแล้วตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
วันศุกร์ที่ 11 กุมภาพันธ์ 2565
ธ.ก.ส. เดินหน้าแก้ไขปัญหาหนี้ภาคครัวเรือนแล้วตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
ธ.ก.ส.เร่งช่วยเหลือเกษตรกรลูกค้าที่ได้รับผลกระทบจากสถานการณ์แพร่ระบาดของเชื้อไวรัสโควิด-19 ราคาผลผลิตตกต่ํา ภัยธรรมชาติ โดยมอบนโยบายสาขาเข้าพบลูกค้าทุกรายเพื่อสอบถามข้อมูลประกอบอาชีพและรายได้
ธ.ก.ส. เร่งช่วยเหลือเกษตรกรลูกค้าที่ได้รับผลกระทบ จากสถานการณ์การแพร่ระบาดของเชื้อไวรัสโควิด-19 ราคาผลผลิตตกต่ํา ภัยธรรมชาติ โดยมอบนโยบายให้สาขาเข้าพบลูกค้าทุกรายเพื่อสอบถามข้อมูลการประกอบอาชีพและรายได้ พร้อมกําหนดแนวทางบริหารจัดการหนี้ให้เหมาะสมกับศักยภาพของลูกค้าแต่ละราย ควบคู่การเติมสินเชื่อใหม่ ในการฟื้นฟูอาชีพอย่างยั่งยืน
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่รัฐบาลได้กําหนดนโยบายให้ปี 2565 เป็นปีแห่งการแก้หนี้ภาคครัวเรือน ซึ่ง ธ.ก.ส. ในฐานะธนาคารของรัฐ พร้อมช่วยเหลือลูกค้าเงินกู้ ทั้งเกษตรกร บุคคล ผู้ประกอบการ และสถาบันเกษตรกร ที่ได้รับผลกระทบจากปัญหาผลผลิตการเกษตรได้รับความเสียหายจากภัยธรรมชาติ ราคาผลผลิตตกต่ํา จากสถานการณ์การแพร่ระบาดของเชื้อไวรัสโควิด-19 หรือมีรายได้ไม่สอดคล้องกับแผนการชําระหนี้เดิม เพื่อกําหนดกระบวนการการบริหารจัดการหนี้อย่างยั่งยืน เริ่มจากการมอบนโยบายให้พนักงานในพื้นที่ไปพบลูกค้าทุกราย โดยมีเป้าหมายเกษตรกรที่ใช้บริการสินเชื่อจาก ธ.ก.ส. จํานวน 4.83 ล้านราย เพื่อสอบถามข้อมูลการประกอบอาชีพ ที่มาของรายได้มาประเมิน โดยวิเคราะห์ศักยภาพสมรรถนะและความสามารถในการประกอบอาชีพ ความสามารถในการชําระหนี้ จากนั้นจัดกลุ่มลูกหนี้ตามเกณฑ์ที่ธนาคารแห่งประเทศไทย (ธปท.) กําหนด โดยแบ่งลูกค้าเป็นกลุ่มตามศักยภาพ เช่น กลุ่มลูกค้าที่มีศักยภาพสูง กลุ่มศักยภาพปานกลาง กลุ่มมีเหตุผิดปกติ เป็นต้น เพื่อทําการบริหารจัดการหนี้ให้เหมาะสมกับลูกค้าแต่ละราย โดยใช้เครื่องมือต่างๆ ไม่ว่าจะเป็น การปรับตารางกําหนดการชําระหนี้ใหม่ การปรับปรุงโครงสร้างหนี้ โดยพิจารณาขยายระยะเวลาชําระหนี้และการเปลี่ยนแปลงอัตราดอกเบี้ยเงินกู้ตามศักยภาพของลูกหนี้ การเติมสินเชื่อใหม่เพื่อฟื้นฟูอาชีพ รวมถึงพิจารณาช่วยเหลือลูกค้าที่มีหนี้สินเป็นภาระหนัก เนื่องจากรายได้ครัวเรือนลดลงหรือไม่ได้มีรายได้เพียงพอเพราะเหตุผิดปกติ เช่น เสียชีวิต เจ็บป่วย ทุพพลภาพ ชราภาพ เป็นต้น เพื่อพิจารณาแนวทางช่วยเหลือเป็นรายกรณีต่อไป
นอกจากบรรเทาความเดือดร้อนและลดความกังวลในเรื่องภาระหนี้สินแล้ว ธ.ก.ส. ยังเสริมสภาพคล่องในการลงทุนและการใช้จ่ายในชีวิตประจําวัน ผ่านโครงการชําระดีมีคืน วงเงินงบประมาณ 1,200 ล้านบาท ให้กับลูกค้าที่นําเงินมาชําระหนี้ โดยจะทําการคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชําระจริง ไม่เกินรายละ 1,000 บาท ล่าสุดมีการคืนดอกเบี้ยไปแล้วกว่า 622 ล้านบาท มีเกษตรกรได้รับประโยชน์กว่า 850,000 ราย และโครงการนาทีทองลดดอกเบี้ยสู้โควิด โดยจะลดดอกเบี้ยที่ค้างชําระรวมถึงเบี้ยปรับสูงสุด ไม่เกินร้อยละ 50 ของดอกเบี้ยที่ชําระจริง ระยะเวลาตั้งแต่บัดนี้จนถึง 31 มีนาคม 2565 หรือจนกว่าจะเต็มวงเงินที่กําหนด โดยมีการช่วยเหลือไปแล้วกว่า 1,110 ล้านบาท
ทั้งนี้ ลูกค้ามีประสบปัญหาในการชําระหนี้หรือต้องการสอบถามเพิ่มเติมเกี่ยวกับมาตรการการบริหารจัดการหนี้ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-เดินหน้าโครงการรถไฟความเร็วสูง กรุงเทพ-หนองคาย ครม.ไฟเขียว! ร่าง พ.ร.ฎ.เวนคืนที่ดิน 5 จังหวัด ช่วงกรุงเทพ-นครราชสีมา
วันอังคารที่ 22 มีนาคม 2565
เดินหน้าโครงการรถไฟความเร็วสูง กรุงเทพ-หนองคาย ครม.ไฟเขียว! ร่าง พ.ร.ฎ.เวนคืนที่ดิน 5 จังหวัด ช่วงกรุงเทพ-นครราชสีมา
เดินหน้าโครงการรถไฟความเร็วสูง กรุงเทพ-หนองคาย ครม.ไฟเขียว! ร่าง พ.ร.ฎ.เวนคืนที่ดิน 5 จังหวัด ช่วงกรุงเทพ-นครราชสีมา
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 มีนาคม 2565 ว่า ครม.เห็นชอบร่างพระราชกฤษฎีกากําหนดเขตที่ดินจะเวนคืนในพื้นที่บางส่วนของกรุงเทพมหานคร จังหวัดปทุมธานี จังหวัดพระนครศรีอยุธยา จังหวัดสระบุรี จังหวัดนครราชสีมา เพื่อดําเนินโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาคช่วงกรุงเทพมหานคร-หนองคาย (ระยะที่ 1 ช่วงกรุงเทพมหานคร-นครราชสีมา) พ.ศ. .... ตามที่กระทรวงคมนาคมเสนอ เพื่อให้พนักงานเจ้าหน้าที่มีสิทธิเข้าไปทําการสํารวจที่ดินและอสังหาริมทรัพย์ที่จะเวนคืนให้ถูกต้องชัดเจน
ร่าง พ.ร.ฎ. ฉบับนี้ มีสาระสําคัญเป็นการกําหนดเขตที่ดินที่จะเวนคืนในพื้นที่บางส่วนของท้องที่เขตจตุจักร เขตหลักสี่ เขตดอนเมือง กรุงเทพมหานคร อําเภอลาลูกกา อําเภอธัญบุรี อําเภอคลองหลวง อําเภอเมืองปทุมธานี อําเภอสามโคก จังหวัดปทุมธานี อําเภอบางปะอิน อําเภอพระนครศรีอยุธยา อําเภออุทัย อําเภอภาชี จังหวัดพระนครศรีอยุธยา อําเภอหนองแซง อําเภอเส้าไห้ อําเภอเมืองสระบุรี อําเภอแก่งคอย อําเภอมวกเหล็ก จังหวัดสระบุรี และอําเภอปากช่อง อําเภอสีคิ้ว อําเภอเนินสูง อําเภอเมืองนครราชสีมา จังหวัดนครราชสีมา รวมเนื้อประมาณ 667 ไร่ และอาคาร 1,130 หลัง เพื่อก่อสร้างทางรถไฟความเร็วสูงสายใหม่ขนาดทาง 1.435 เมตร จํานวน 2 ทาง ระยะทางประมาณ 253 กิโลเมตร สถานีรถไฟความเร็วสูงใหม่ จํานวน 4 สถานี และศูนย์ควบคุมการเดินรถและซ่อมบํารุงขนาดใหญ่ 1 แห่ง รวมถึงก่อสร้างสะพานข้ามทางรถไฟ ทางรถยนต์ลอด และทางคนลอดใต้ทางรถไฟแทน โดยร่าง พ.ร.ฎ.มีผลใช้บังคับ 4 ปี และให้เจ้าหน้าที่ที่มีสิทธิเริ่มทําการสํารวจได้ภายใน 60 วัน นับแต่วันที่มีผลใช้บังคับ ทั้งนี้ การรถไฟแห่งประเทศไทยได้ประเมินมูลค่าโครงการแล้วเป็นจํานวนเงินทั้งสิ้น 179,412 ล้านบาท ประกอบด้วยค่ารื้อย้ายและเวนคืน สัญญางานโยธา
นางสาวรัชดากล่าวด้วยว่า เมื่อก่อสร้างทางรถไฟความเร็วสูงตามโครงการดังกล่าวแล้วเสร็จ จะเป็นการพัฒนาระบบรางของไทยให้มีความเชื่อมโยงกับประเทศต่างๆ อันเป็นการเสริมศักยภาพของไทยในการเป็นศูนย์กลางการคมนาคมขนส่งและโลจิสติกส์ของภูมิภาค ซึ่งการรถไฟแห่งประเทศไทยกําหนดแผนการดําเนินโครงการคาดว่าจะสามารถเปิดให้บริการได้ภายในปี 2569
รัฐบาลไทย-ข่าวทำเนียบรัฐบาล-PM pleased with Fitch Ratings (Thailand)’s projection on continuous recovery of Thai corporate earnings in 2022
วันจันทร์ที่ 14 มีนาคม 2565
PM pleased with Fitch Ratings (Thailand)’s projection on continuous recovery of Thai corporate earnings in 2022
PM pleased with Fitch Ratings (Thailand)’s projection on continuous recovery of Thai corporate earnings in 2022
March 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the outcome of a seminar on “2022 Thailand Corporate Credit Outlook” which disclosed the projection of Fitch Ratings (Thailand) that the earnings of rated corporates in Thailand will continue to recover in 2022.
This is supported by a recovery in economic activity and a gradual reopening of the country from the COVID-19 pandemic. Credit ratings are expected to be mostly steady, although some sectors are likely to remain affected by weak demand stemming from the pandemic. Rated Thai corporate issuers have demonstrated prudent cash flow management during the pandemic, with cautious capital expenditure and lower dividend payouts.
According to the Government Spokesperson, the Government strives to promote stable economic recovery through urgent stimulus measures, while nurturing the vulnerability groups, and seeking new business opportunities for the interest of the nation and people. The Fitch Ratings (Thailand)’s report reflects confidence on the Thai business sector and the Prime Minister’s vision and economic policies.
The Government has been putting utmost effort to stabilize economic rehabilitation through such endeavors as the development of Eastern Economic Corridor (EEC), infrastructure development in various areas to enhance national competitiveness, implementation of the BCG Economic Model for sustainable growth, and promotion of economic activities in parallel with enforcing health care measures to ensure effective, inclusive, and complete problem solution.
รัฐบาลไทย-ข่าวทำเนียบรัฐบาล-ครม. อนุมัติวีซ่าใหม่ Medical Treatment ระยะ 1 ปี ดึงชาวต่างชาติกำลังสูงเข้ารักษาพยาบาลในไทย
วันพุธที่ 1 ธันวาคม 2564
ครม. อนุมัติวีซ่าใหม่ Medical Treatment ระยะ 1 ปี ดึงชาวต่างชาติกําลังสูงเข้ารักษาพยาบาลในไทย
.....
ที่ประชุม ครม. (30 พ.ย.) อนุมัติหลักการการตรวจลงตราเพื่อการรักษาพยาบาล หรือ Medical Treatment Visaระยะเวลา 1 ปี (เข้าออกได้หลายครั้ง ครั้งละ 90 วัน) เพื่อดึงดูดชาวต่างชาติที่มีศักยภาพและมีกําลังใช้จ่ายด้านการรักษาพยาบาลเข้าสู่ประเทศไทย ตามนโยบายการท่องเที่ยวเชิงสุขภาพและยุทธศาสตร์การพัฒนาไทยให้เป็นศูนย์กลางสุขภาพนานาชาติ (Medical Hub) พ.ศ. 2560 – 2569
.
ผู้ถือวีซ่าดังกล่าว จะมีผู้ติดตามได้สูงสุด 3 ราย โดยต้องแสดงหลักฐานทางการเงินที่ครอบคลุมค่าใช้จ่ายไม่น้อยกว่า 800,000 บาท/ราย มีการนัดหมายกับสถานพยาบาลล่วงหน้า 30 วัน และมีหลักฐานประกันภัยกรณีอุบัติเหตุและการช่วยเหลือฉุกเฉินรวมความคุ้มครองโรคโควิด-19 ในประเทศไทย วงเงินไม่น้อยกว่า 100,000 ดอลลาร์สหรัฐฯ
.
กลุ่มโรคที่สามารถขอ Medical Treatment Visa ได้ จะเป็นกลุ่มโรคหรือหัตถการที่ไทยมีศักยภาพ เช่น เวชศาสตร์ชะลอวัยและการฟื้นฟูสุขภาพ โรคระบบหัวใจหลอดเลือด โรคมะเร็ง ทันตกรรม ศัลยกรรมความงาม เป็นต้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เดินทางถึงกรุงโตเกียว ประเทศญี่ปุ่น เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27
วันพฤหัสบดีที่ 26 พฤษภาคม 2565
นายกฯ เดินทางถึงกรุงโตเกียว ประเทศญี่ปุ่น เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27
นายกฯ เดินทางถึงกรุงโตเกียว ประเทศญี่ปุ่น เพื่อเข้าร่วมการประชุม International Conference on the Future of Asia (Nikkei Forum) ครั้งที่ 27
วันนี้ (26 พฤษภาคม 2565) เวลา 06.30 น. ตามเวลาท้องถิ่นประเทศญี่ปุ่น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เดินทางถึงท่าอากาศยานนานาชาติฮาเนดะ เพื่อเข้าร่วมการประชุม International Conference on the Future of Asia (Nikkei Forum) ครั้งที่ ๒๗ ระหว่างวันที่ ๒๖ - ๒๗ พฤษภาคม ๒๕๖๕ ณ กรุงโตเกียว ตามคําเชิญของบริษัท Nikkei โดยนายกรัฐมนตรีมีกําหนดกล่าวปาฐกถาในช่วงบ่ายวันนี้
ในการเดินทางของนายกรัฐมนตรีครั้งนี้ มีกําหนดการสําคัญนอกเหนือจากการเข้าร่วมการประชุมฯ คือมีโอกาสได้พบหารือกับนายคิชิดะ ฟูมิโอะ นายกรัฐมนตรีญี่ปุ่นอีกครั้ง หลังจากที่นายกรัฐมนตรีญี่ปุ่นเยือนไทยอย่างเป็นทางการเมื่อวันที่ 1-2 พฤษภาคม 2565 เพื่อเป็นการติดตามและต่อยอดผลการเยือนไทยอย่างเป็นทางการของนายกรัฐมนตรีญี่ปุ่น ในการยกระดับความสัมพันธ์ไทย-ญี่ปุ่น เป็นหุ้นส่วนทางยุทธศาสตร์อย่างรอบด้าน (Comprehensive Strategic Partnership) รวมทั้ง เป็นโอกาสให้พบภาคเอกชนญี่ปุ่นสําคัญ ๆ เพื่อให้ความเชื่อมั่น และเป็นโอกาสต่อยอด ความร่วมมือกับนักธุรกิจญี่ปุ่นในไทย ถึงด้านนโยบายในการดําเนินธุรกิจ/ลงทุนในไทย พร้อมกับเป็นโอกาสย้ํานโยบายด้านเศรษฐกิจที่สําคัญของรัฐบาลไทยที่ประสงค์ให้เอกชนญี่ปุ่นเข้ามามีส่วนร่วม โดยเฉพาะ การลงทุนในกลุ่มเศรษฐกิจใหม่ นโยบายโมเดลเศรษฐกิจ BCG เป็นต้น
รัฐบาลไทย-ข่าวทำเนียบรัฐบาล-ธ.ก.ส. ปลื้ม! ยอดฝากสลาก ธ.ก.ส. ชุดเกษตรมั่งคั่ง 6 ช่วงที่ 2 ครบ 50,000 ล้านบาท
วันจันทร์ที่ 18 ตุลาคม 2564
ธ.ก.ส. ปลื้ม! ยอดฝากสลาก ธ.ก.ส. ชุดเกษตรมั่งคั่ง 6 ช่วงที่ 2 ครบ 50,000 ล้านบาท
ธ.ก.ส. ปลื้ม! สลากออมทรัพย์ ธ.ก.ส. ชุดเกษตรมั่งคั่ง 6 หน่วยละ 100 บาท วงเงิน 50,000 ล้านบาท ลุ้นรางวัล 10 ล้านบาท ซึ่งเปิดรับฝากในช่วงที่ 2 ในวันที่ 18 ต.ค. 64 และมียอดรับฝากครบตามวงเงินแล้ว พร้อมขอบคุณลูกค้าที่ให้การตอบรับเป็นอย่างดี
ธ.ก.ส. ปลื้ม! สลากออมทรัพย์ ธ.ก.ส. ชุดเกษตรมั่งคั่ง 6 หน่วยละ 100 บาท วงเงิน 50,000 ล้านบาท ลุ้นรางวัล 10 ล้านบาท ซึ่งเปิดรับฝากในช่วงที่ 2 ในวันที่ 18 ต.ค. 64 และมียอดรับฝากครบตามวงเงินแล้ว พร้อมขอบคุณลูกค้าผู้มีอุปการคุณทุกท่านที่ให้การตอบรับเป็นอย่างดี สําหรับผู้ที่สนใจสามารถเลือกฝากผลิตภัณฑ์เงินฝากที่มีรางวัลอื่น ๆ ที่น่าสนใจ อาทิ เงินฝากออมทรัพย์ทวีโชค สลากออมทรัพย์เกษตรยั่งยืนหน่วยละ 20 บาท ที่มีลุ้นรางวัลและได้รับดอกเบี้ยเช่นเดียวกัน
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” จํานวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 10 ล้านบาท รวมมูลค่าสูงสุดกว่า 47 ล้านบาทต่อเดือน ซึ่งแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 20 สิงหาคม 2564 เป็นต้นไป วงเงินรับฝาก 50,000 ล้านบาท และช่วงที่ 2 วันที่ 18 ตุลาคม 2564 เป็นต้นไป วงเงินรับฝาก 50,000 ล้านบาท ในส่วนการรับฝากในช่วงที่ 1 เมื่อวันที่ 20 สิงหาคม 2564 ที่ผ่านมา มียอดรับฝากเต็มวงเงินภายในระยะเวลาครึ่งวัน สําหรับการรับฝากสลากในช่วงที่ 2 นั้น ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอดรับฝากเต็มวงเงินอย่างรวดเร็ว
ธ.ก.ส. ขอขอบคุณเกษตรกรลูกค้าผู้ฝากสลากทุกท่านที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนําไปใช้เป็นทุนสนับสนุนภาคเกษตรกรรม การพัฒนาและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศ ทั้งนี้ สําหรับผู้ที่ต้องการฝากเงินกับ ธ.ก.ส. สามารถเลือกใช้บริการผลิตภัณฑ์เงินฝากอื่น ๆ ที่น่าสนใจได้ อาทิ เงินฝากออมทรัพย์ทวีโชค สมุดเล่มแดงที่มีสิทธิ์ลุ้นโชค รับรางวัลจากยอดเงินฝากทุก 2,000 บาท ติดต่อกัน 3 เดือน จะได้ 1 สิทธิ์ และยอดเงินฝากทุก 10,000 บาทติดต่อกัน 7 เดือน จะได้รับเพิ่ม 1 สิทธิ์ และหากฝากติดต่อกัน 10 เดือน จะได้รับเพิ่ม 2 สิทธิ์ โดยลุ้นจับรางวัลในระดับจังหวัดปีละ 2 ครั้ง และลุ้นรับรางวัลระดับประเทศอีกปีละ 1 ครั้ง และสลากออมทรัพย์เกษตรยั่งยืน หน่วยละ 20 บาท ที่ลุ้นรางวัลที่ 1 จํานวน 2 ล้านบาทในงวดที่ซื้อ เป็นต้น โดยสามารถค้นหาข้อมูลผลิตภัณฑ์ เงินฝากที่ตรงตามความต้องการของท่านได้ที่ www.baac.or.th หรือติดต่อสอบถามได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ.
รัฐบาลไทย-ข่าวทำเนียบรัฐบาล-รัฐบาลขอเชิญชวน ปชช. ร่วมรับชมรับฟังสัมมนา “โอกาสและความท้าทายความสัมพันธ์ไทย - ซาอุฯ” ผ่านเพจ “ข่าว ศอ.บต.” พุธ 23 ก.พ. นี้
วันอังคารที่ 22 กุมภาพันธ์ 2565
รัฐบาลขอเชิญชวน ปชช. ร่วมรับชมรับฟังสัมมนา “โอกาสและความท้าทายความสัมพันธ์ไทย - ซาอุฯ” ผ่านเพจ “ข่าว ศอ.บต.” พุธ 23 ก.พ. นี้
.....
รัฐบาลเร่งขับเคลื่อนการพัฒนาต่อยอดการฟื้นความสัมพันธ์ “ไทย - ซาอุดิอาระเบีย” ที่ต้องอาศัยความร่วมมือจากทุกภาคส่วน ศูนย์อํานวยการบริหารจังหวัดชายแดนภาคใต้ (ศอ.บต.) จึงได้จัดสัมมนา “โอกาส ศักยภาพและความท้าทายของจังหวัดชายแดนภาคใต้และของประเทศไทย” เพื่อระดมความคิดเห็นที่จะช่วยยกระดับความสัมพันธ์และความร่วมมือระหว่างทั้งสองประเทศได้ ณ มหาวิทยาลัยฟาฏอนี จ.ปัตตานี
.
ข้อมูลต่าง ๆ ที่ได้จากการสัมมนา จะถูกรวบรวมและเสนอต่อรัฐบาล เพื่อใช้ประกอบการจัดทํานโยบายและแนวทางการพัฒนาร่วมกับซาอุดิอาระเบียต่อไป ประชาชนผู้สนใจสามารถร่วมรับชมรับฟังผ่าน Facebook : ข่าว ศอ.บต. ในวันที่ 23 ก.พ. 65 ตั้งแต่เวลา 08.00 - 16.30 น.
.
อ่านเพิ่มเติม คลิก https://www.thaigov.go.th/news/contents/details/51785
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบนโยบายการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน
วันอังคารที่ 17 พฤษภาคม 2565
รัฐมนตรีว่าการกระทรวงยุติธรรม มอบนโยบายการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน
รัฐมนตรีว่าการกระทรวงยุติธรรม มอบนโยบายการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน
ในวันอังคารที่ ๑๗ พฤษภาคม ๒๕๖๕ เวลา ๑๕.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมเพื่อมอบนโยบายการจัดงาน
มหกรรมไกล่เกลี่ยหนี้สินครัวเรือน และยุติธรรมพบประชาชนโดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรมนายวัลลภ นาคบัว รองปลัดกระทรวงยุติธรรมนางทัศนีย์ เปาอินทร์ อธิบดีกรมบังคับคดีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพพร้อมด้วย ยุติธรรมจังหวัดทั่วประเทศ เข้าร่วมผ่านระบบการประชุมทางไกล (Video Conference)
โอกาสนี้ รัฐมนตรีว่าการกระทรวงยุติธรรม ได้กล่าวขอบคุณและแสดงความห่วงใยสํานักงานยุติธรรมจังหวัดทั่วประเทศที่ให้ความร่วมมือในการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน ทั้งนี้ขอให้สํานักงานยุติธรรมจังหวัดดําเนินการตามเป้าหมายให้ ลูกหนี้ กยศ. ที่จะเข้าสู่กระบวนการไกล่เกลี่ยในงานครั้งนี้ ไม่ต่ํากว่า ๓๐% พร้อมทั้งเน้นย้ําเรื่องการประชาสัมพันธ์ให้เข้าถึงมวลชนให้มากที่สุด และมอบแนวทางการประชาสัมพันธ์โดยให้เข้าถึงกลุ่มกํานัน ผู้ใหญ่บ้าน นายก อปท. และหน่วยงานทุกแห่งในพื้นที่จังหวัด จัดการประชุมชี้แจงร่วมกับหัวหน้าส่วนราชการระดับจังหวัด เพื่อสร้างการรับรู้และขอความร่วมมือ
ในการจัดงาน มีการประชาสัมพันธ์ผ่านสื่อต่างๆ ของจังหวัด เช่น สถานีวิทยุโทรทัศน์ เคเบิ้ลทีวีในพื้นที่ เสียงตามสายระดับหมู่บ้าน ตําบล รวมทั้งประชาสัมพันธ์ผ่านสื่อออนไลน์ เช่น เพจ Facebook Line Twitter Instagram และการจัดทําสื่อแผ่นพับ แจกรายบ้าน ทุกบ้าน จัดรถแห่ประชาสัมพันธ์ ป้ายติดตามสถานที่สําคัญๆ นอกจากนี้ จะมีหนังสือเชิญและโทรศัพท์ไปยังกลุ่มเป้าหมายโดยตรงและแจ้งสิทธิประโยชน์ที่ลูกหนี้จะได้รับให้ชัดเจน
รัฐบาลไทย-ข่าวทำเนียบรัฐบาล-กสร. ลุยปั้นที่ปรึกษามาตรฐานแรงงานไทย สร้างบรรทัดฐานใหม่ด้านแรงงาน
วันพุธที่ 8 ธันวาคม 2564
กสร. ลุยปั้นที่ปรึกษามาตรฐานแรงงานไทย สร้างบรรทัดฐานใหม่ด้านแรงงาน
กรมสวัสดิการและคุ้มครองแรงงาน (กสร.) เสริมสร้างบุคลากรภาครัฐเพื่อเป็นที่ปรึกษามาตรฐานแรงงานไทย สร้างบรรทัดฐานการปฏิบัติต่อแรงงาน สถานประกอบกิจการ เพื่อเป็นแนวทางการบริหารจัดการด้านแรงงานอย่างมีจริยธรรม เพิ่มศักยภาพการแข่งขันในเวทีการค้าโลก
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ปัจจุบันกระทรวงแรงงาน ภายใต้การกํากับดูแลของนายสุชาติ ชมกลิ่น รัฐมนตรีว่าการกระทรวงแรงงานกําหนดนโยบายสําคัญในการพัฒนาปรับปรุงและส่งเสริมการคุ้มครองแรงงาน ระบบสวัสดิการแรงงาน และหลักประกันทางสังคมเพื่อยกระดับคุณภาพชีวิตแรงงาน จึงมอบหมายให้ กสร. ดําเนินการสร้างบรรทัดฐานการปฏิบัติต่อแรงงานที่แสดงถึงความรับผิดชอบทางสังคมด้านแรงงานของธุรกิจ สถานประกอบกิจการทุกประเภท ทุกขนาดสามารถใช้เป็นแนวทางในการบริหารจัดการด้านแรงงานและดําเนินการธุรกิจอย่างมีจริยธรรม ตามนโยบายหลักในการรณรงค์ส่งเสริมและพัฒนาให้สถานประกอบกิจการเข้าสู่ระบบมาตรฐานแรงงานไทย และปฏิบัติสอดคล้องตามข้อกําหนดมาตรฐานแรงงานไทย เพื่อก่อให้เกิดประโยชน์ต่อสถานประกอบกิจการ แรงงาน และประเทศที่แสดงถึงภาพลักษณ์อันดี ซึ่งการส่งเสริมสถานประกอบกิจการให้เข้าสู่ระบบมาตรฐานแรงงานไทย ต้องอาศัยผู้ที่มีความรู้ความสามารถและมีความเข้าใจเชิงลึกเกี่ยวกับข้อกําหนดมาตรฐานแรงงานไทย เพื่อทําหน้าที่ในการให้คําปรึกษา แนะนํา พัฒนาสถานประกอบกิจการให้มีระบบบริหารจัดการแรงงานที่ดี สอดคล้องตามข้อกําหนดมาตรฐานแรงงานไทย โดยมุ่งเน้นให้แรงงานได้รับการยอมรับความทัดเทียม มีรายได้ที่เหมาะสมและมีความปลอดภัยในการทํางานซึ่งเป็นพื้นฐานที่สําคัญที่จะทําให้ภาคธุรกิจเกิดการพัฒนาอย่างยั่งยืน
อธิบดี กสร. กล่าวเพิ่มเติมว่า กรมได้กําหนดนโยบายส่งเสริม สนับสนุนให้สถานประกอบกิจการจัดทําระบบมาตรฐานแรงงานไทยอย่างต่อเนื่องตั้งแต่ปี 2546 จนถึงปัจจุบัน มีสถานประกอบกิจการที่อยู่ในระบบมาตรฐานแรงงานไทยทั่วประเทศ จํานวน 1,256 แห่ง ยกระดับคุณภาพชีวิตแรงงาน จํานวน 594,520 คน โดยกรมได้จัดอบรมโครงการเสริมสร้างบุคลากรภาครัฐเพื่อเป็นที่ปรึกษามาตรฐานแรงงานไทย ในวันที่ 8 – 9 ธันวาคม 2564 ผู้เข้ารับการฝึกอบรม ประกอบด้วย บุคลากรที่รับผิดชอบงานด้านมาตรฐานแรงงานไทย จากส่วนกลางและส่วนภูมิภาค จํานวน 100 คน โครงการนี้จึงถือเป็นอีกก้าวหนึ่งในการเติมความรู้ ความเข้าใจเกี่ยวกับข้อกําหนดมาตรฐานแรงงานไทย มรท.8001-2563 เพื่อให้บุคลากรภาครัฐสามารถนําไปเผยแพร่ ถ่ายทอดต่อเพื่อนร่วมงานหรือผู้ที่เกี่ยวข้อง และสามารถให้คําปรึกษาแนะนําเกี่ยวกับการจัดทําระบบมาตรฐานแรงงานไทยให้กับสถานประกอบกิจการได้อย่างมีประสิทธิภาพและเป็นไปในทิศทางเดียวกัน ซึ่งจะช่วยเพิ่มศักยภาพการแข่งขันในเวทีการค้าโลกจนนําไปสู่คุณภาพชีวิตแรงงานที่ดีอย่างยั่งยืน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เผย ส่งเจ้าหน้าที่ดูแลพร้อมเยียวยาครอบครัวสาว 27 ปี โดนฆ่าชิงทรัพย์คาห้องพักอย่างใกล้ชิด
วันอังคารที่ 7 กันยายน 2564
ผู้ช่วยรัฐมนตรีประจํากระทรวงยุติธรรม เผย ส่งเจ้าหน้าที่ดูแลพร้อมเยียวยาครอบครัวสาว 27 ปี โดนฆ่าชิงทรัพย์คาห้องพักอย่างใกล้ชิด
ผู้ช่วยรัฐมนตรีประจํากระทรวงยุติธรรม เผย ส่งเจ้าหน้าที่ดูแลพร้อมเยียวยาครอบครัวสาว 27 ปี โดนฆ่าชิงทรัพย์คาห้องพักอย่างใกล้ชิด ญาติระบุขอรับสิทธิทางคดีอาญา หลังจัดพิธีกรรมทางศาสนาให้ผู้ตายเสร็จ
จากกรณี นายเอกพจน์ ครองยุติ อายุ 33 ปี อดีตนักโทษคดีข่มขืน และผู้ต้องหาตามหมายจับศาลจังหวัดสมุทรปราการ ที่ก่อเหตุฆ่าพร้อมชิงทรัพย์ นางสาวจิราพร (สงวนนามสกุล) อายุ 27 ปี ภายในห้องเช่าแห่งหนึ่ง เหตุเกิดเมื่อเวลาตี 1 วันที่ 1 กันยายน 2564 จนกระทั่งถูกตํารวจควบคุมตัวไว้ได้ขณะหนีกบดานที่จังหวัดปทุมธานี โดยผู้ต้องหาอ้างว่า ก่อนเกิดเหตุได้เสพยาไอซ์มา และมีการทะเลาะกับฝ่ายหญิง ก่อนจะลงมือทําร้ายจนเสียชีวิต เจ้าหน้าที่จึงแจ้งข้อกล่าวหา ฆ่าผู้อื่นตายโดยเจตนาและลักทรัพย์ ก่อนถูกนําตัวไปดําเนินคดีตามกฎหมาย นั้น
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เปิดเผยว่า กระทรวงยุติธรรมพร้อมให้การช่วยเหลือครอบครัวผู้เสียชีวิตอย่างเต็มที่ ซึ่งตนได้ประสานให้กรมคุ้มครองสิทธิและเสรีภาพและยุติธรรมจังหวัดหนองบัวลําภู ส่งเจ้าหน้าที่ไปแจ้งสิทธิและรับคําขอตามพระราชบัญญัติค่าตอบแทนฯให้ทายาทของผู้เสียหาย โดยคดีดังกล่าวผู้ต้องหาถูกแจ้งข้อหาเพิ่มคือความผิดเกี่ยวกับร่างกาย ตามประมวลกฎหมายอาญา มาตรา 288 ทั้งนี้ สํานักงานยุติธรรมจังหวัดหนองบัวลําภู ได้แจ้งสิทธิขอรับค่าตอบแทนกับพ่อแม่ผู้เสียชีวิตแล้ว ซึ่งทางครอบครัวแจ้งว่าขอประกอบพิธีกรรมทางศาสนาให้แล้วเสร็จก่อนจึงจะยื่นคําร้องในภายหลัง โดยเบื้องต้นครอบครัวจะได้รับการช่วยเหลือเยียวยาในฐานะที่ตกเป็นเหยื่อ หรือผู้เสียหายในคดีอาญา ได้แก่ 1. ค่าตอบแทนกรณีถึงแก่ความตาย จํานวน 50,000 บาท 2. ค่าจัดการศพ 20,000 บาท 3. ค่าขาดอุปการะเลี้ยงดู 40,000 บาท รวมเป็นเงิน 110,000 บาท โดยขึ้นอยู่กับดุลพินิจของคณะอนุกรรมการฯ
อย่างไรก็ตาม หลังจากนี้จะให้สํานักงานยุติธรรมจังหวัดหนองบัวลําภู และสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ คอยติดตามการให้ความช่วยเหลือญาติ ๆ อย่างใกล้ชิดต่อไป
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม รับฟังความคิดเห็นของผู้ประกอบการขนส่งทางทะเล เพื่อขับเคลื่อนการพาณิชยนาวี เพิ่มขีดความสามารถในการแข่งขันของประเทศ
วันอังคารที่ 20 กรกฎาคม 2564
กรมเจ้าท่า กระทรวงคมนาคม รับฟังความคิดเห็นของผู้ประกอบการขนส่งทางทะเล เพื่อขับเคลื่อนการพาณิชยนาวี เพิ่มขีดความสามารถในการแข่งขันของประเทศ
...
วันที่ 19 กรกฎาคม 2564 นายวิทยา ยาม่วง อธิบดีกรมเจ้าท่า เป็นประธาน ในการประชุมรับฟังความคิดเห็นของผู้ประกอบการขนส่งทางทะเลเพื่อการขับเคลื่อนพาณิชยนาวี โดยมี นายสมชาย สุมนัสขจรกุล รองอธิบดีกรมเจ้าท่าด้านวิชาการ นาวาตรี สมนึก สุขวณิช ผู้อํานวยการกองส่งเสริมการพาณิชยนาวี ผู้แทนหน่วยงานภายในกรมเจ้าท่าที่เกี่ยวข้อง สภาผู้ส่งสินค้าทางเรือแห่งประเทศไทย สมาคมเจ้าของเรือไทย สมาคมเจ้าของและตัวแทนเรือกรุงเทพฯ ผู้แทนบริษัทเจ้าของเรือไทย และผู้ใช้เรือที่จดทะเบียนเป็นผู้ประกอบการขนส่งทางทะเลกับกรมเจ้าท่า เข้าร่วมประชุม โดยมีกองส่งเสริมการพาณิชยนาวี เป็นฝ่ายเลขานุการฯ ณ ห้องวิสูตรสาครดิษฐ์ ชั้น 4 อาคาร 162 ปี กรมเจ้าท่า และผ่านระบบการประชุมทางไกล (Video Conference)
การประชุมฯ ครั้งนี้ เป็นการรับฟังความคิดเห็น ปัญหาอุปสรรค และข้อเสนอแนะจากผู้ประกอบการขนส่งทางทะเล โดยกรมเจ้าท่าจะนําข้อมูลที่ได้รับไปพิจารณากําหนดแนวทางแก้ไข 3 แนวทางหลัก คือ
1) ประเด็นปัญหาที่อยู่ในความรับผิดชอบของกรมเจ้าท่า จะมอบหมายให้หน่วยงานภายในกรมเจ้าท่าที่เกี่ยวข้องดําเนินการตามความรับผิดชอบ
2) ประเด็นปัญหาที่เกี่ยวข้องกับหน่วยงานอื่น (หน่วยงานเดียว) กรมเจ้าท่าจะนัดประชุมหารือกับหน่วยงานที่รับผิดชอบเพื่อร่วมกันกําหนดมาตรการแก้ไข
3) ประเด็นปัญหาที่เกี่ยวข้องกับหลายหน่วยงาน กรมเจ้าท่าจะนําเข้าสู่การพิจารณาของคณะกรรมการเฉพาะเรื่องภายใต้คณะกรรมการส่งเสริมการพาณิชยนาวี
ทั้งนี้ เพื่อเป็นข้อมูลและแนวทางมาตรการในการพัฒนาพาณิชยนาวีให้สอดรับกับบริบทในปัจจุบัน เพื่อเพิ่มขีดความสามารถในการแข่งขันของผู้ประกอบการด้านพาณิชยนาวีที่จะช่วยสนับสนุนการเพิ่มขีดความสามารถในการแข่งขันของประเทศ ซึ่งขณะนี้ กรมเจ้าท่าอยู่ระหว่างการปรับปรุงข้อมูลต่าง ๆ ที่เกี่ยวข้องกับการปฏิบัติงานของกรมเจ้าท่าให้ถูกต้อง (Data Cleaning) รวมไปถึง ข้อมูลเรือ คนประจําเรือ ท่าเรือ อู่เรือ และผู้ประกอบการขนส่งต่อเนื่องหลายรูปแบบ ซึ่งเป็นข้อมูลที่จะนําไปใช้ในการพัฒนาพาณิชยนาวีต่อไป
รัฐบาลไทย-ข่าวทำเนียบรัฐบาล-ไทยคงสถานะปลอดโรคอหิวาต์แอฟริกาในสุกร หนึ่งเดียวในอาเซียน!
วันจันทร์ที่ 13 ธันวาคม 2564
ไทยคงสถานะปลอดโรคอหิวาต์แอฟริกาในสุกร หนึ่งเดียวในอาเซียน!
.....
น.ส.รัชดา ธนาดิเรก รองโฆษกประจําสํานักนายกรัฐมนตรี เผยถึงความสําเร็จในการจัดการโรคระบาดในสัตว์ของไทยที่สามารถควบคุมและป้องกันการเกิดโรคได้สําเร็จ ด้วยมาตรการการป้องกันอย่างเคร่งครัดและความร่วมมือจากทุกฝ่าย ทั้งโรคกาฬโรคแอฟริกาม้า (AHS) และโรคอหิวาต์แอฟริกาในสุกร (ASF) โดยไทยเป็นประเทศหนึ่งเดียวในอาเซียนที่ยังคงสถานะปลอดโรค ASF ไว้ได้
.
สําหรับโรคลัมปี สกิน (Lumpy skin) ขณะนี้สามารถจํากัดพื้นที่การแพร่ระบาดและลดความเสียหายจากโรคได้แล้ว โดยไทยได้เร่งวิจัยและพัฒนาวัคซีนป้องกันโรค ASF ในสุกรต้นแบบ และโรคลัมปี สกิน เพื่อประโยชน์แก่เกษตรกรไทยและประเทศเพื่อนบ้านต่อไป
.
อ่านเพิ่มเติม คลิกhttps://www.thaigov.go.th/news/contents/details/49355
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงานอนุมัติเงินกองทุนสงเคราะห์ลูกจ้าง 6.1 ล้านบาท บรรเทาความเดือดร้อนลูกจ้างถูกลอยแพ
วันศุกร์ที่ 16 กรกฎาคม 2564
แรงงานอนุมัติเงินกองทุนสงเคราะห์ลูกจ้าง 6.1 ล้านบาท บรรเทาความเดือดร้อนลูกจ้างถูกลอยแพ
กรมสวัสดิการและคุ้มครองแรงงานอนุมัติเงินกองทุนสงเคราะห์ลูกจ้าง 6.1 ล้านบาท บรรเทาความเดือดร้อนให้ลูกจ้าง บริษัท วายเอ็มพี เพรส แอนด์ ดายส์ (ไทยแลนด์) จํากัด จังหวัดชลบุรี ที่ถูกเลิกจ้างและยังไม่ได้รับค่าชดเชยและค่าจ้างในวันหยุดพักผ่อนประจําปีจากนายจ้าง
วันที่ 16 กรกฎาคม 2564 นางโสภา เกียรตินิรชา รองอธิบดีกรมสวัสดิการและคุ้มครองแรงงาน กล่าวหลังเป็นประธานการมอบเงินกองทุนสงเคราะห์ลูกจ้างแก่ลูกจ้างในจังหวัดชลบุรี ว่า จากนโยบายและข้อสั่งการของนายสุชาติ ชมกลิ่น รัฐมนตรีว่าการกระทรวงแรงงาน ที่ให้เร่งรัดดําเนินการให้ความช่วยเหลือลูกจ้างกรณีถูกเลิกจ้างและนายจ้างยังไม่จ่ายค่าชดเชย โดยนําเงินจากกองทุนสงเคราะห์ลูกจ้างมาจ่ายเพื่อเป็นการบรรเทาความเดือดร้อนให้แก่ลูกจ้างก่อน แล้วไปดําเนินการเรียกเก็บเงินจากนายจ้างมาคืนกองทุนสงเคราะห์ลูกจ้างต่อไป โดยในวันนี้ได้มอบเงินให้แก่ลูกจ้าง บริษัท วายเอ็มพี เพรส แอนด์ ดายส์ (ไทยแลนด์) จํากัด จํานวน 85 คน เป็นเงิน 1,629,600 บาท ณ สํานักงานสวัสดิการและคุ้มครองแรงงานจังหวัดชลบุรี จากกรณีที่ บริษัท วายเอ็มพี เพรส แอนด์ ดายส์ (ไทยแลนด์) จํากัด นายจ้างเลิกจ้างลูกจ้าง จํานวน 351 คน และยังไม่จ่ายค่าชดเชยการเลิกจ้างและค่าจ้างในวันหยุดพักผ่อนประจําปีให้แก่ลูกจ้าง ทั้งนี้ลูกจ้างได้ทยอยยื่นคําร้องที่สํานักงานสวัสดิการและคุ้มครองแรงงานจังหวัดชลบุรี พนักงานตรวจแรงงานได้มีคําสั่งให้นายจ้างจ่ายค่าชดเชยการเลิกจ้างและค่าจ้างในวันหยุดพักผ่อนประจําปีให้แก่ลูกจ้าง และลูกจ้างใช้สิทธิขอรับเงินกองทุนสงเคราะห์ลูกจ้าง ซึ่งกรมสวัสดิการและคุ้มครองแรงงานได้อนุมัติจ่ายให้แก่ลูกจ้างบริษัทดังกล่าวไปแล้วจํานวน 230 คน เป็นเงิน 4,529,280 บาท เมื่อวันที่ 24 พฤษภาคม 2564 รวมอนุมัติเงินกองทุนสงเคราะห์ลูกจ้างให้แก่ลูกจ้างบริษัท วายเอ็มพี เพรส แอนด์ ดายส์ (ไทยแลนด์) จํากัด จํานวนรวม 315 คน เป็นเงิน 6,158,880 บาท พร้อมนี้กรมยังได้มอบอาหารและสิ่งของอุปโภค รวมถึงหน้ากากอนามัยและเจลล้างมือเพื่อป้องกันการแพร่ระบาดของโรคติดเชื้อไวรัสโควิด-19 ให้กับลูกจ้างบริษัทฯ ดังกล่าวด้วย
รองอธิบดี กสร. กล่าวเสริมว่า กรณีนายจ้างเลิกจ้างโดยไม่จ่ายค่าชดเชย ลูกจ้างมีสิทธิได้รับเงินสงเคราะห์จากกองทุนสงเคราะห์ลูกจ้าง ในอัตราดังต่อไปนี้คือ (1) 30 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 120 วัน แต่ไม่ครบ 3 ปี (2) 50 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 3 ปี แต่ไม่ครบ 10 ปี (3) 70 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 10 ปี ขึ้นไป
รัฐบาลไทย-ข่าวทำเนียบรัฐบาล-การรถไฟแห่งประเทสไทยพร้อมเปิดให้บริการขบวนรถโดยสาร 7 ขบวน อำนวยความสะดวกแก่ประชาชนที่ต้องการเดินทางเที่ยวเทศกาลลูกชิ้นยืนกิน สถานีรถไฟบุรีรัมย์
วันเสาร์ที่ 18 กันยายน 2564
การรถไฟแห่งประเทสไทยพร้อมเปิดให้บริการขบวนรถโดยสาร 7 ขบวน อํานวยความสะดวกแก่ประชาชนที่ต้องการเดินทางเที่ยวเทศกาลลูกชิ้นยืนกิน สถานีรถไฟบุรีรัมย์
การรถไฟแห่งประเทสไทยพร้อมเปิดให้บริการขบวนรถโดยสาร 7 ขบวน อํานวยความสะดวกแก่ประชาชนที่ต้องการเดินทางเที่ยวเทศกาลลูกชิ้นยืนกิน สถานีรถไฟบุรีรัมย์ ระหว่างวันที่ 18 - 24 กันยายน 2564 เพื่อส่งเสริมการท่องเที่ยวภายในประเทศ และกระจายรายได้สู่ท้องถิ่นตามนโยบ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การรถไฟฯ พร้อมสนับสนุนการท่องเที่ยวภายในประเทศ และส่งเสริมการกระจายรายได้สู่ท้องถิ่นตามนโยบายของรัฐบาล และกระทรวงคมนาคม โดยเปิดให้บริการขบวนรถเร็ว และรถท้องถิ่น จํานวน 7 ขบวน มุ่งสู่สถานีบุรีรัมย์ เพื่ออํานวยความสะดวกการเดินทางแก่ประชาชนที่ต้องการเที่ยวชมเทศกาลลูกชิ้นยืนกินที่สถานีรถไฟบุรีรัมย์ ระหว่างวันที่ 17-23 กันยายน 2564 ซึ่งกําลังเป็นกระแสโด่งดังไปทั่วประเทศ จากการเป็นอาหารโปรดของ ลลิษา มโนบาล หรือ ลิซ่า วงแบล็คพิงค์ ศิลปินชาวไทยที่กําลังโด่งดังในเวทีโลกทั้งนี้ โดยมีขบวนรถให้บริการระหว่างวันที่ 18 -24 กันยายน 2564 ดังนี้
ขบวนรถเร็วที่ 135 ออกจากสถานีกรุงเทพ เวลา 06.40 น. ถึงสถานีบุรีรัมย์ เวลา 14.19 น. โดยมีรถนั่งปรับอากาศพ่วงในขบวน 4 ตู้ต่อวัน
ขบวนรถเร็วที่ 136 ต้นทางออกจากสถานีอุบลราชธานี เวลา 07.00 น ถึงสถานีบุรีรัมย์ เวลา 10.27 น. มีรถนั่งปรับอากาศพ่วงในขบวน 4 ตู้ต่อวัน
ขบวนรถท้องถิ่น
- ขบวน 427 ออกจากสถานีนครราชสีมา เวลา 14.20 น. ถึงสถานีบุรีรัมย์ เวลา 16.32 น. มีรถนั่งพัดลม 4 ตู้
- ขบวน 421 ออกจากสถานีนครราชสีมา เวลา 06.10 น. ถึงสถานีบุรีรัมย์ 08.08 น. มีรถนั่งพัดลม 4 ตู้
- ขบวน 233 ออกจากสถานีนครราชสีมา เวลา 16.50 น. ถึงสถานีบุรีรัมย์ 19.13 น มีรถนั่งพัดลม 4 ตู้
- ขบวน 426 ออกจากสถานีอุบลราชธานี 12.35 น. ถึงสถานีบุรีรัมย์ 16.15 น. มีรถนั่งพัดลม 4 ตู้
- ขบวน 428 ออกจากสถานีอุบลราชธานี 06.20 น. ถึงสถานีบุรีรัมย์ 09.53 น. มีรถนั่งพัดลม 4 ตู้
ทั้งนี้ ในด้านการให้บริการ การรถไฟฯ ได้คงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ทั้งในขบวนรถโดยสารและสถานีรถไฟทั่วประเทศอย่างเคร่งครัด โดยกําหนดจุดคัดกรองผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา การสแกนแอปพลิเคชันไทยชนะ ก่อนและหลังใช้บริการ หรือให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ โดยบุคคลที่เดินทางเข้าจังหวัดบุรีรัมย์โดยไม่ต้องกักตัว จะต้องได้รับวัคซีนแอสตร้าเซนเนก้า 1 เข็ม มากกว่า 14 วัน หรือวัคซีนชนิดอื่นใดครบตามเกณฑ์ที่กําหนด ผู้สนใจสามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย